ആഗോള താപനം: മുളംതൈകള് നട്ട് റോട്ടറി ക്ലബ് പിറവം: ആഗോള താപനത്തിന് പരിഹാരമായി മുളം തൈകള് നട്ടുപിടിപ്പക്കണമെന്ന സന്ദേശവുമായി പിറവം റിവര്വാലി റോട്ടറി ക്ലബ്. പിറവം ആയുര്വേദ ആശുപത്രി വളപ്പില് വിവിധയിനം മുളംതൈകള് നട്ടു. റിട്ട. ജസ്റ്റീസ് കെ. നാരായണക്കുറുപ്പ് തൈകള് നട്ട് പദ്ധതി ഉദ്ഘാടനം ചെയ്തു. ചട്ടിയിലും മണ്ണിലും വച്ചുപിടിക്കാവുന്ന തരത്തിലുള്ള ഒട്ടേറെ തൈകളാണ് ക്ലബ് ആശുപത്രി വളപ്പില് നട്ടത്. ഡോ. എ.സി. പീറ്റര് പദ്ധതി വിശദീകരിച്ചു. റോട്ടറി ഇന്റര്നാഷണല് ഗവര്ണര് രാജശേഖര് ശ്രീനിവാസന്, നഗരസഭാധ്യക്ഷ ഏലിയാമ്മ ഫിലിപ്പ്, റിവര് വാലി ക്ലബ് പ്രസിഡന്റ് ജേക്കബ് തുന്പയില്, റിട്ട.ഡിഎഫ്ഒ എസ്. ഉണ്ണികൃഷ്ണന്, കൗണ്സിലര്മാരായ അന്നമ്മ ഡോമി, വത്സല വര്ഗീസ്, രമ വിജയന്, ക്ലബ് സെക്രട്ടറി എല്ദോ ടി.പോള് തുടങ്ങിയവര് പ്രസംഗിച്ചു. താപനില വര്ധിക്കുന്നത് തടയാന് മുളകള്ക്ക് കഴിയുമെന്ന കണ്ടെത്തലിനെത്തുടര്ന്ന് ഐക്യരാഷ്ട്ര സഭ ലോക മുളദിനം ആചരിക്കുന്നുണ്ട്.